APSTIPRINĀTS

Valsts kases 2018. gada 7. marta

iepirkuma komisijas sēdē,

protokols Nr. 2

**NOLIKUMS**

Rīgā

|  |  |  |  |
| --- | --- | --- | --- |
| 07.03.2018. |  | Nr. | VK/2018/01 |

Atklāta konkursa “Disku masīva piegāde” nolikums

Saturs

[1. Vispārīga informācija par atklātu konkursu 3](#_Toc502643200)

[1.1. Iepirkuma identifikācijas (turpmāk – ID) numurs 3](#_Toc502643201)

[1.2. Informācija par pasūtītāju 3](#_Toc502643202)

[1.3. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā. 3](#_Toc502643203)

[1.4. Piedāvājuma iesniegšanas un atvēršanas vieta, datums, laiks un kārtība 3](#_Toc502643204)

[1.5. Piedāvājumu šifrēšana 3](#_Toc502643205)

[1.6. Piedāvājuma iesniegšanas prasības 4](#_Toc502643206)

[1.7. Konkursa nolikuma pieejamība 5](#_Toc502643207)

[2. Informācija par iepirkuma priekšmetu 6](#_Toc502643208)

[2.1. Iepirkuma priekšmeta apraksts un apjoms 6](#_Toc502643209)

[2.2. Tehniskais piedāvājums 7](#_Toc502643210)

[2.3. Finanšu piedāvājums 7](#_Toc502643211)

[2.4. Līguma izpildes noteikumi 7](#_Toc502643212)

[3. Pretendentu kvalifikācijas prasības un atbilstību apliecinošie dokumenti 7](#_Toc502643213)

[3.1. Prasība par pretendenta atbilstību profesionālās darbības veikšanai: 7](#_Toc502643214)

[3.2. Dokumenti, kas apliecina pretendenta atbilstību prasībai par profesionālās darbības veikšanu un pasūtītāja patstāvīgi iegūstamā informācija par pretendenta atbilstību profesionālās darbības veikšanai: 7](#_Toc502643215)

[3.3. Prasības par pretendenta kvalifikāciju, saimniecisko un finansiālo stāvokli un tehniskajām un profesionālajām spējām 7](#_Toc502643216)

[3.4. Dokumenti un informācija, kas apliecina pretendenta kvalifikāciju, saimniecisko un finansiālo stāvokli un tehniskās un profesionālās spējas 8](#_Toc502643217)

[4. Piedāvājuma vērtēšana un piedāvājuma izvēles kritērijs 11](#_Toc502643218)

[4.1. Piedāvājuma noformējuma pārbaude 11](#_Toc502643219)

[4.2. Pretendenta kvalifikācijas pārbaude 11](#_Toc502643220)

[4.3. Piedāvājuma pārbaude un vērtēšana 11](#_Toc502643221)

[4.4. Piedāvājuma pārbaude un vērtēšana 12](#_Toc502643222)

**Pielikumi:**

1.pielikums PIETEIKUMS uz 2 lp.

2.pielikums TEHNISKAIS PIEDĀVĀJUMS uz 6 lp.

3.pielikums FINANŠU PIEDĀVĀJUMS uz 1 lp.

4.pielikums LĪGUMA PROJEKTS uz 5 lp.

#

# INFORMĀCIJA PRETENDENTIEM

Ja pretendenta iesniegtais piedāvājums satur ierobežotas pieejamības informāciju vai komercnoslēpumu, pretendentam tas jānorāda Informācijas atklātības likumā noteiktajā kārtībā.

# 1. Vispārīga informācija par atklātu konkursu

## Iepirkuma identifikācijas (turpmāk – ID) numurs

VK 2018/01.

## Informācija par pasūtītāju

**1.2.1.** Valsts kase (turpmāk – Pasūtītājs)

Reģ. Nr. 90000597275

adrese: Smilšu iela 1, Rīga, LV-1919, Latvija

tālr.: +371 67094222, e-pasta adrese: kase@kase.gov.lv

 tīmekļvietne: [www.kase.gov.lv](http://www.kase.gov.lv)

**1.2.2.** atklātu konkursu “Disku masīva piegāde”, ID Nr. VK 2018/01 (turpmāk – Konkurss) rīko ar Valsts kases 2018. gada 16. janvāra rīkojumu Nr. 10 un 2018. gada 16. februāra rīkojumu Nr. 37 izveidota iepirkumu komisija (turpmāk – Komisija).

## Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.[[1]](#footnote-2)

## Piedāvājuma iesniegšanas un atvēršanas vieta, datums, laiks un kārtība

**1.4.1. Piedāvājuma iesniegšanas vieta, kārtība, datums un laiks**

**1.4.1.1.** piedāvājumus piegādātāji var iesniegt, sākot no Konkursa izziņošanas dienas, līdz 2018. gada 18. aprīļa plkst.11.00 EIS e-konkursu apakšsistēmā.

**1.4.1.2.** Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

**1.4.2. Piedāvājuma atvēršanas vieta, kārtība, datums un laiks**

**1.4.2.1.** Piedāvājumu atvēršana sākas tūlīt pēc piedāvājumu iesniegšanas termiņa beigām 2018.gada 18.aprīlī plkst. 11.00 Valsts kasē, Smilšu ielā 1, Rīgā, A201. telpā;

**1.4.2.2.** Iesniegto piedāvājumu atvēršanas procesam pretendents var sekot līdzi tiešsaistes režīmā EIS e-konkursu apakšsistēmā, kā arī piedalīties piedāvājumu atvēršanas sanāksmē klātienē.

##  Piedāvājumu šifrēšana

**1.5.1.** Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu.

**1.5.2.** Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar Konkursa nolikuma 1.6.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

## Piedāvājuma iesniegšanas prasības

**1.6.1.Piedāvājums jāiesniedz elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:**

**1.6.1.1.** izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;

**1.6.1.2.** elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

**1.6.1.3.** elektroniski (PDF formas veidā) sagatavoto piedāvājumu, šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

**1.6.1.4.** Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

Ja piedāvājums saturēs kādu no šajā punktā minētajiem riskiem, tas netiks izskatīts.

**1.6.2. Piedāvājuma noformējums**

Sagatavojot piedāvājumu, pretendents ievēro, ka:

**1.6.2.1.** Pieteikuma veidlapa, tehniskais un finanšu piedāvājums jāaizpilda tikai elektroniski, elektroniski EIS e-konkursu apakšsistēmā atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

**1.6.2.2.** Pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta savu **piedāvājumu**. Piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja piedāvājumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).

**1.6.2.3.** piedāvājums jāsagatavo latviešu. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;

**1.6.2.4.** ja pretendenta iesniegtais dokuments pārsniedz 3 (trīs) lapaspuses, var tikt pievienots tikai tā kopsavilkuma tulkojums latviešu valodā ar apliecinājumu par tulkojuma pareizību. Kopsavilkuma tulkojumā jābūt iztulkotām būtiskākajām dokumenta daļām, norādot konkrētas atsauces uz dokumenta daļām, kuras tika tulkotas;

**1.6.2.5.** apliecinājumu par tulkojuma pareizību sagatavo saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Iesniedzot piedāvājumu vai pieteikumu, kandidāts vai piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu;

**1.6.2.6.**  visos pretendenta iesniegtajos dokumentos pretendenta nosaukumam jābūt juridiski pareizam. Pretējā gadījumā Komisijai ir tiesības uzskatīt, ka dokuments, kurā norādīts nepareizs (neprecīzs) pretendenta nosaukums, nav iesniegts;

**1.6.2.7.** dokumenta kopiju iegūst, nokopējot vai citādā tehniskā veidā iegūstot oriģināla faksimilattēlu ar visām dokumenta oriģināla grafiskajām un citām īpatnībām;

**1.6.2.8.** dokumenta kopijas pareizību apliecina ar apliecinājuma uzrakstu, kuru sagatavo saskaņā ar Ministru kabineta 2010. gada 28. septembra noteikumiem Nr. 916 “Dokumentu izstrādāšanas un noformēšanas kārtība”.

**1.6.3. Piedāvājumā iekļaujamie dokumenti**

**1.6.3.1.** Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā.

**1.6.3.2.** Lai apliecinātu savu dalību iepirkuma procedūrā, pretendentam jāiesniedz konkursa **pieteikums** saskaņā ar EIS e-konkursu apakšsistēmā šī konkursa sadaļā publicēto veidlapu;

**1.6.3.3.** Pieteikumā atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003. gada 6. maija Ieteikumam par mazo un vidējo uzņēmumu definīciju (OV L124, 20.5.2003.) jānorāda, kādam statusam atbilst pretendents – mazajam vai vidējam uzņēmumam.

**1.6.3.4.** pieteikums jāparaksta pretendenta *(arī apakšuzņēmēja, uz kuru iespējām pretendents balstās, un apakšuzņēmēja, kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības)* pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav norādītas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām;

**1.6.3.5.** pretendenta kvalifikācijas dokumenti, kas norādīti Konkursa nolikuma 3.4.apakšpunktā,

**1.6.3.6.** aizpildīts tehniskais piedāvājums (saskaņā ar EIS e-konkursu apakšsistēmā šī konkursa sadaļā publicēto veidlapu);

**1.6.3.7.** aizpildīts finanšu piedāvājums (saskaņā ar EIS e-konkursu apakšsistēmā šī konkursa sadaļā publicēto veidlapu);

**1.6.3.8.** ja pretendents piedāvājumā norāda personu, uz kuras iespējām tas balstās, lai apliecinātu, ka pretendenta kvalifikācija atbilst Konkursa nolikuma 3.3.apakšpunktā noteiktajām pretendentu kvalifikācijas prasībām, pretendents iesniedz attiecīgās personas apliecinājumu par sadarbību Konkursa iepirkuma līguma izpildē vai pretendenta un šīs personas vienošanos par sadarbību Konkursa iepirkuma līguma izpildē;

**1.6.4. Eiropas vienotais iepirkuma procedūras dokuments**

Saskaņā ar Publisko iepirkumu likuma (turpmāk – PIL) 49. panta pirmo daļu piegādātājam ir tiesības iesniegt Eiropas vienoto iepirkuma procedūras dokumentu kā sākotnējo pierādījumu atbilstībai Konkursa nolikumā noteiktajām pretendentu kvalifikācijas prasībām.

Eiropas vienotā iepirkuma procedūras dokumenta forma pieejama Eiropas Komisijas 2016. gada 5. janvāra Īstenošanas regulā 2016/7, ar ko nosaka standarta veidlapu Eiropas vienotajam iepirkuma procedūras dokumentam, vai, izmantojot tiešsaistes pakalpojumu – <https://ec.europa.eu/tools/espd/filter?lang=lv>.

## Konkursa nolikuma pieejamība

**1.7.1.** Nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas Valsts kases tīmekļvietnē <https://www.kase.gov.lv> sadaļā „Publiskie iepirkumi” un EIS [www.eis.gov.lv](http://www.eis.gov.lv).

**1.7.2.** Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[2]](#footnote-3)

**1.7.3.** Ja Konkursa nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

**1.7.4.** Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma procedūras ietvaros nav saistoša.

**1.7.5.** Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītājām e-pasta adresēm.

**1.7.6.** Papildu informāciju, ja tā pieprasīta laikus pirms piedāvājumu iesniegšanas termiņa beigām, iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildu informāciju/uzdevis jautājumu, un vienlaikus (tajā pašā dienā) ievieto informāciju Valsts kases tīmekļvietnē <https://www.kase.gov.lv> sadaļā „Publiskie iepirkumi” un EIS www.eis.gov.lv e-konkursu apakšsistēmā šī konkursa sadaļā.

**1.7.7.** pretendents drīkst iesniegt piedāvājumu tikai par visu apjomu;

**1.7.8.** pretendents nedrīkst iesniegt piedāvājuma variantus;

**1.7.9.** ja informācijas apmaiņa starp pasūtītāju un pretendentiem notiks, izmantojot elektroniskos dokumentus, kas parakstīti ar drošu elektronisko parakstu un apstiprināti ar laika zīmogu, pretendentiem saskaņā ar Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” 17. punkta prasībām ir pienākums 1 (vienas) darbdienas laikā atsūtīt paziņojumu pasūtītājam par elektronisko dokumentu saņemšanu.

# Informācija par iepirkuma priekšmetu

## Iepirkuma priekšmeta apraksts un apjoms

**2.1.1.** iepirkuma priekšmets ir kvalitatīva un savlaicīga jauna un nelietota disku masīva (turpmāk – Disku masīvs) piegāde, uzstādīšana, kas ietver Disku masīva integrācijas darbus un bezmaksas ražotāja 5 (piecu) gadu garantijas nodrošināšana (turpmāk – Piegāde), kas rada minimālu ietekmi uz vidi visā to kalpošanas laikā;

**2.1.2.** Konkursa iepirkuma nomenklatūras (CPV) kods:

*1.tabula*

|  |  |  |  |
| --- | --- | --- | --- |
| Kods | Koda atšifrējums latviešu valodā | Koda atšifrējums angļu valodā | Pakalpojuma kategorijas Nr. |
| 30234500-3 | Atmiņas vide(datu nesēji) | Memory storage media | preces |

**2.1.3.** detalizēta Konkursa iepirkuma priekšmeta tehniskā specifikācija ir noteikta Konkursa nolikuma 2. pielikumā “Tehniskais piedāvājums”;

**2.1.4.** Kopējā iepirkuma līgumcena, par kādu tiks slēgts līgums, ir 301 652,89 EUR (trīs simti viens tūkstotis seši simti piecdesmit divi euro un 89 centi) bez pievienotās vērtības nodokļa (turpmāk – PVN).

## Tehniskais piedāvājums

Pretendentam ir jāiesniedz tehniskais piedāvājums saskaņā ar Konkursa nolikuma 2. pielikumā “Tehniskais piedāvājums” noteikto tehniskā piedāvājuma formu.

## Finanšu piedāvājums

**2.3.1.** pretendentam ir jāiesniedz finanšu piedāvājums saskaņā ar Konkursa nolikuma 3. pielikumā “Finanšu piedāvājums” noteikto finanšu piedāvājuma formu;

**2.3.2.** finanšu piedāvājumā cenām jābūt norādītām *euro* (EUR) bez PVN, norādot ne vairāk kā 2 (divas) zīmes aiz komata;

**2.3.3.** pretendentu finanšu piedāvājumā norādītajās cenās ir jābūt iekļautām visām izmaksām, kas saistītas ar disku masīva komponenšu vērtību, disku masīva komponenšu piegādi, darba spēku, uzstādīšanu, garantiju, t.sk. bojāto komponenšu aizstāšanu uz remonta laiku ar līdzvērtīgu vai augstākas veiktspējas, transporta izdevumiem, muitas maksājumiem, nodokļiem (izņemot PVN) un nodevām, kā arī nepieciešamo atļauju iegūšanu no trešajām personām u.c. izmaksas, kas nepieciešamas pasūtījuma pilnīgai un kvalitatīvai izpildei;

**2.3.4.** pēc piedāvājuma iesniegšanas termiņa beigām pretendentam nav tiesību mainīt savu tehnisko un finanšu piedāvājumu.

## Līguma izpildes noteikumi

**2.4.1.** līguma izpildes vieta ir Rīga, Smilšu iela 1;

**2.4.2.** līgums ir spēkā 5 (piecus) gadus no Disku masīva piegādes dienas.

# Pretendentu kvalifikācijas prasības un atbilstību apliecinošie dokumenti

## Prasība par pretendenta atbilstību profesionālās darbības veikšanai:

Pretendentam jābūt reģistrētam atbilstoši attiecīgās valsts normatīvo aktu prasībām.

## Dokumenti, kas apliecina pretendenta atbilstību prasībai par profesionālās darbības veikšanu un pasūtītāja patstāvīgi iegūstamā informācija par pretendenta atbilstību profesionālās darbības veikšanai:

**3.2.1.** Komisija pārbauda, vai pretendents – Latvijas Republikas Uzņēmumu reģistra Komercreģistrā reģistrēts komersants – ir reģistrēts Latvijas Republikas Uzņēmumu reģistra Komercreģistrā;

**3.2.2.** pretendents – ārvalstī reģistrēts vai pastāvīgi dzīvojošs pretendents – iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka pretendents reģistrēts atbilstoši attiecīgās valsts normatīvo aktu prasībām;

**3.2.3.** Komisija veiks Konkursa nolikuma 3.2.1. apakšpunktā minētās informācijas pārbaudi par visiem piegādātāju apvienības dalībniekiem vai personālsabiedrības biedriem kā pretendenta dalībniekiem, personām, uz kuru iespējām pretendents balstās, lai apliecinātu, ka tā kvalifikācija atbilst Konkursa nolikuma 3.3. apakšpunktā noteiktajām prasībām, un 3.2.2. apakšpunktā noteiktais dokuments jāiesniedz visiem piegādātāju apvienības dalībniekiem vai personālsabiedrības biedriem kā pretendenta dalībniekiem, personām, uz kuru iespējām pretendents balstās, lai apliecinātu, ka tā kvalifikācija atbilst Konkursa nolikuma 3.3. apakšpunktā noteiktajām prasībām.

## Prasības par pretendenta kvalifikāciju, saimniecisko un finansiālo stāvokli un tehniskajām un profesionālajām spējām

Lai pretendents varētu piedalīties Konkursā, tam ir jāatbilst šādām prasībām:

**3.3.1.** pretendenta kopējās likviditātes koeficients iepriekšējā finanšu pārskata gada laikā ir vismaz “1,00” (bilances rindas “Apgrozāmie līdzekļi kopā” dalījums ar bilances rindu “Īstermiņa kreditori kopā” dod rezultātu, kas ir vienāds vai lielāks par “1,00”). Ja piedāvājumu iesniedz personālsabiedrība vai piegādātāju apvienība, katram tās biedram vai dalībniekam ir jāizpilda minētā prasība;

**3.3.2.** pretendenta pašu kapitāls iepriekšējā finanšu pārskata gada laikā (Bilances rinda “Pašu kapitāls kopā”) ir pozitīvs (skaitliskā vērtība ar plus zīmi), izņemot nodokļu maksātājus, kas ir reģistrēti mazāk kā pirms 3 (trīs) gadiem. Ja piedāvājumu iesniedz personālsabiedrība vai piegādātāju apvienība, katram tās biedram vai dalībniekam ir jāizpilda norādītā prasība;

**3.3.3.** pretendents iepriekšējā finanšu pārskata gada laikā nav strādājis ar zaudējumiem. Ja piedāvājumu iesniedz personālsabiedrība vai piegādātāju apvienība, katram tās biedram vai dalībniekam ir jāizpilda norādītā prasība;

**3.3.4.** pretendenta gada vidējais neto apgrozījums 3 (trīs) iepriekšējo gadu laikā (no 2015. gada 1. janvāra līdz piedāvājuma iesniegšanas termiņam) (vai pretendenta darbības laikā, ja no pretendenta darbības uzsākšanas (dibināšanas) datuma ir pagājis mazāk par 3 (trīs) gadiem) vidēji gadā *ir* *ne mazāks kā 350 000 EUR bez PVN.* Ja piedāvājumu iesniedz personālsabiedrība vai piegādātāju apvienība, norādīto prasību var izpildīt visi tās biedri vai dalībnieki kopā;

**3.3.5.** Pretendents 3 (trīs) iepriekšējo gadu (no 2015. gada 1. janvāra līdz piedāvājuma iesniegšanas termiņam) laikā ir kvalitatīvi realizējis vismaz 3 (trīs) līdzvērtīgus darījumus. Par atbilstošu iepirkuma noteikumiem tiek uzskatīts darījums, kura ietvaros tika veikta pretendenta piedāvātā disku masīva vai tā paplašinājumu piegāde un uzstādīšana.

**3.3.6.** Pretendenta uzņēmumā ir ieviesta un darbojas kvalitātes nodrošināšanas sistēma (piemēram, ISO 9001:2008 vai līdzvērtīga).

**3.3.7.** Pretendentam ir jānodrošina, ka gadījumā, ja tas vairs nespēs nodrošināt disku masīva vai komponenšu garantijas saistības vai tiks izbeigts iepirkumu līgums (neatkarīgi no tā izbeigšanas iemesliem), garantijas saistības atbilstoši ražotāja garantijas nosacījumiem līdz iepirkuma līgumā paredzētajam garantijas termiņa beigām turpinās nodrošināt disku masīvu komponenšu ražotājs;

**3.3.8.** Pretendentam vai piesaistītajam apakšuzņēmējam jābūt disku masīva ražotāja vai tā pārstāvniecības autorizētam (jābūt tiesīgam) veikt piedāvāto disku masīva garantijas servisa nodrošināšanu vai jābūt noslēgtam līgumam par oficiālu ražotāja garantijas servisa nodrošināšanu;

**3.3.9.** ja piedāvājumu iesniedz personālsabiedrība vai piegādātāju apvienība 3.3.4. un 3.3.5.apakšpunktā norādītās prasības personālsabiedrība vai piegādātāju apvienība var izpildīt kā kopums.

**3.3.10.** Pretendentam jānodrošina, ka disku masīva uzstādīšanu un ražotāja garantijas nodrošināšanu veic kvalificēti speciālisti, kuriem ir atbilstoša kvalifikācija piedāvātā disku masīva apkalpošanā.

**3.3.11**. Projekta izpildei pretendenta rīcībā ir vismaz 2 (divi) Hewlett-Packard iekārtu ražotāja apmācīti un sertificēti datu glabāšanas iekārtu tehniskie speciālisti “HP Master Accredited Solutions Expert” vai ekvivalenti.

**3.3.12.** Pretendentu speciālistiem ir jābūt pieredzei darbā ar piedāvāto disku masīvu vismaz 3 (trīs) līdzīgu projektu realizēšanā, kuru ietvaros notikusi disku masīvu piegāde vai ražotāja garantijas nodrošināšana.

## Dokumenti un informācija, kas apliecina pretendenta kvalifikāciju, saimniecisko un finansiālo stāvokli un tehniskās un profesionālās spējas

Lai būtu iespējams izvērtēt, vai pretendents atbilst Konkursa nolikuma 3.3. apakšpunktā noteiktajām pretendenta kvalifikācijas prasībām, tam ir jāiesniedz tālāk norādītie dokumenti vai to apliecinātas kopijas:

**3.4.1**. lai apliecinātu atbilstību Konkursa nolikuma 3.3.1. apakšpunktā izvirzītajām prasībām, pretendents norāda kopējās likviditātes koeficientu un iesniedz gada bilanci par pēdējo finanšu pārskata gadu, par kuru pretendentam bija jāiesniedz, un tas ir iesniedzis gada pārskatu vai operatīvo bilanci (pretendents norāda, kuri bilancē iekļautie dati ir izmantoti koeficienta aprēķināšanai);

**3.4.2.** lai apliecinātu atbilstību Konkursa nolikuma 3.3.2. apakšpunktā izvirzītajām prasībām, pretendents norāda pašu kapitālu un iesniedz gada bilanci par pēdējo finanšu pārskata gadu, par kuru pretendentam bija jāiesniedz, un tas ir iesniedzis gada pārskatu vai operatīvo bilanci;

**3.4.3.** lai apliecinātu atbilstību Konkursa nolikuma 3.3.3. un 3.3.4. apakšpunktā izvirzītajām prasībām, jāiesniedz peļņas vai zaudējumu aprēķinu par 3 (trīs) iepriekšējiem finanšu pārskata gadiem, par kuriem pretendentam bija jāiesniedz, un tas ir iesniedzis gada pārskatus. Ja no pretendenta darbības uzsākšanas (dibināšanas) datuma ir pagājis mazāk par 3 (trīs) gadiem, skaitot no Konkursa izsludināšanas dienas, tas iesniedz peļņas vai zaudējumu aprēķinu par finanšu pārskata gadu/-iem atbilstoši savas darbības laikam;

**3.4.4.** pretendents aizpildīta tabula pēc 2. tabulas parauga, kurā iekļauta informācija kas ļauj pārliecināties par Konkursa nolikuma 3.3.5. apakšpunktā norādīto prasību izpildi, norādot realizētos disku masīvu projektus, kuru kopējais apjoms un saturs apliecinātu pretendenta atbilstību Konkursa nolikuma 3.3.5. apakšpunktā prasībām. Pretendentam jānorāda disku masīvu piegādes saņēmēja kontaktpersona ar kuru nepieciešamības gadījumā iespējams sazināties par projektu realizāciju.

*2.tabula*

|  |  |  |  |  |  |
| --- | --- | --- | --- | --- | --- |
| Nr. p.k. | Projekta pasūtītājs | Disku masīva/u tehniskā specifikācija (ražotājs, modelis, apjoms TB) | Piegādes, uzstādīšanas un garantijasizmaksas,EUR (bez PVN) | Disku masīvagarantijasnosacījumi – garantētais bojājumu novēršanas laiks | Projektapasūtītājakontaktpersona,tās tālruņa Nr. |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| … |  |  |  |  |  |

**3.4.5.** Pretendenta kvalitātes nodrošināšanas sistēmas apraksts (piem., ISO sertifikāta kopija).

**3.4.6.** Disku masīvu ražotāja vai tā pārstāvniecības apliecinājums par to, ka gadījumā, ja pretendents vairs nespēs nodrošināt disku masīva bojāto komponenšu nomaiņu un garantijas saistības vai tiks izbeigts iepirkuma līgums (neatkarīgi no tā izbeigšanas iemesliem), disku masīva bojāto komponenšu nomaiņu un garantijas saistības atbilstoši ražotāja garantijas nosacījumiem līdz iepirkuma līgumā paredzētā ražotāja garantijas termiņa beigām turpinās nodrošināt disku masīva komponenšu ražotājs;

**3.4.7.** Pretendentam jāiesniedz disku masīva ražotāja vai tā pārstāvniecības apliecinājums par pretendenta vai piesaistītā apakšuzņēmēja tiesībām veikt piedāvāto disku masīva vai komponenšu garantijas servisu. Ja apliecinājumu izsniedz ražotāja pārstāvniecība, jāpievieno dokumenti, kas apliecina pārstāvniecības tiesības izsniegt šādus dokumentus vai iesniedz noslēgtā līguma par ražotāja garantijas servisa nodrošināšanu kopiju.

**3.4.8.** Jāiesniedz informācija par speciālistiem, kas nodrošinās Konkursa nolikuma 3.3.10.-3.3.12. apakšpunkta prasības. Jāiesniedz speciālistu pieredzi un tehniskās apkalpošanas prasmju apliecinoši tehniskie sertifikāti (kopijas), ko izsniedzis attiecīgo disku masīva ražotājs vai mācību centrs. Tirdzniecības (Pre-sales vai sales) prasmju sertifikāti netiks uzskatīti par atbilstošiem Disku masīvu uzstādīšanas un garantijas nodrošināšanai.

Jāiesniedz apliecinājums, ka disku masīva piegādes gadījumā speciālists būs gatavs piedalīties līguma izpildē.

Jāiesniedz speciālistu CV un pieredzi apliecinoši dokumenti.

**Curriculum vitae (cv) piedāvātajam profesionālajam personālam\***

Piedāvātā kompetence:

Uzņēmuma (uzņēmējsabiedrības) nosaukums:

Vārds, Uzvārds:

**Galvenā kvalifikācija un specializācija**.

**Izglītība:**

[*Sniedziet darbinieka pieredzes un kvalifikācijas vispārēju formulējumu, kas visvairāk atbilst uzdevuma mērķiem.*]

*3.tabula*

| **Laika periods** | **Izglītības iestādes nosaukums** | **Izglītība, iegūtais grāds, kvalifikācija** | **Kvalifikāciju apliecinošie dokumenti** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

**Specializētie kursi (aizpilda, ja nepieciešams):**

[*Sniedziet darbinieka specializētos kursos gūto kvalifikācijas vispārēju formulējumu, kas visvairāk atbilst uzdevuma mērķiem.*]

*4.tabula*

| **Laika periods** | **Kursu sniedzēja iestādes nosaukums** | **Iegūtā kvalifikācija** | **Iegūtie zināšanu apliecinošie dokumenti (piem. sertifikāti)** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

**Pieredze projektos**:

[*Sākot ar pašreizējo amatu, uzskaitiet pretējā secībā katru projektu. Uzskaitiet visus projektus, sākot no augstskolas beigšanas, norādot mēnesi un gadu, darba vietu nosaukumu, ieņemamo amatu, lomu (specializāciju) tajā, izpildītos uzdevumus.* ***Noteikti norādiet pieredzi šim projektam piedāvātājā vai līdzīgajā lomā un specializācijā****.*]

*5.tabula*

|  |  |  |  |
| --- | --- | --- | --- |
| **Laika periods** | **Darba vieta** | **Projekts, amats** | **Kompetence, specializācija, izpildītie uzdevumi, funkcijas** |
|  |  |  |  |
|  |  |  |  |
|  |  |  |  |
|  |  |  |  |

**Apliecinājums**:

Es, apakšā parakstījies (-usies), apliecinu, ka pēc manām labākajām zināšanām un ticības šī informācija pareizi raksturo mani, manu kvalifikāciju un pieredzi.

Darbinieka pilns vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts:

Diena/Mēnesis/Gads :

**Piezīme:** \* - Pretendentam ir jāiesniedz aizpildīts CV par katru tā piedāvāto speciālistu. Katram iesniegtajam CV ir jābūt attiecīgā speciālista pašrocīgi parakstītam, ja piedāvājumam tiek pievienots neparakstīts speciālista CV, iepirkuma komisija ir tiesīga uzskatīt, ka attiecīgais CV nav iesniegts.

**3.4.9.** Ja pretendents, iesniedzot piedāvājumu, norāda uz Apakšuzņēmēju kā personu, uz kuras iespējām tas balstās, lai apliecinātu savu atbilstību Konkursa nolikuma 3.3. apakšpunktā noteiktajām pretendenta kvalifikācijas prasībām, attiecīgo no Konkursa nolikuma 3.4.1.−3.4.8. apakšpunktā noteiktajiem dokumentiem pretendents iesniedz arī par šo personu.

# Piedāvājuma vērtēšana un piedāvājuma izvēles kritērijs

## Piedāvājuma noformējuma pārbaude

**4.1.1.** Komisija veic piedāvājuma noformējuma pārbaudi atbilstoši Konkursa nolikumā minētajām prasībām;

**4.1.2.** ja piedāvājums neatbilst Konkursa nolikuma 1.6.2. apakšpunktā noteiktajām prasībām, Komisija ir tiesīga izslēgt pretendentu no turpmākās dalības Konkursā, pieņemot lēmumu par tā piedāvājuma tālāku neizskatīšanu.

## Pretendenta kvalifikācijas pārbaude

**4.2.1.** pretendenta kvalifikācijas pārbaudes laikā Komisija veic pretendenta iesniegto un/vai Komisijas patstāvīgi par katru pretendentu iegūto dokumentu un informācijas pārbaudi, lai pārliecinātos, vai visi pretendenti atbilst Konkursa nolikuma 3.1. - 3.3. apakšpunktam noteiktajām pretendenta kvalifikācijas prasībām;

**4.2.3.** pretendents, kuru Komisija atzinusi par neatbilstošu Konkursa nolikuma 3. punktā noteiktajām pretendenta kvalifikācijas prasībām, tiek izslēgts no turpmākās dalības Konkursā, un tā piedāvājums tālāk netiek izskatīts;

## Piedāvājuma pārbaude un vērtēšana

**4.3.1.** Komisija veic pretendenta tehniskā piedāvājuma atbilstības pārbaudi, kuras laikā izvērtē tehniskā piedāvājuma atbilstību Konkursa nolikuma prasībām. Ja pretendenta tehniskais piedāvājums neatbilst Konkursa nolikuma prasībām, pretendents tiek izslēgts no turpmākās dalības Konkursā un tā piedāvājums tālāk netiek izskatīts;

**4.3.2.** izvērtējot pretendenta finanšu piedāvājumu, Komisija pārbauda tā atbilstību Konkursa nolikuma prasībām, t.sk. Konkursa nolikuma 3. pielikumā noteiktajām finanšu piedāvājuma prasībām. Ja pretendenta iesniegtā piedāvājuma kopsumma pārsniedz Konkursa nolikuma 2.1.4. apakšpunktā norādīto kopējo iepirkuma līgumcenu, piedāvājums tiek noraidīts. Kā arī Komisija pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst Konkursa nolikuma prasībām, pretendents tiek izslēgts no turpmākās dalības Konkursā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas;

**4.3.3.** Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu. Par šķietami nepamatoti lētu piedāvājumu var liecināt viena vai vairākas pazīmes:

a) cena ir būtiski zemāka par citos piedāvājumos norādīto;

b) cena būtiski atšķiras no pasūtītāja veiktā paredzamās līgumcenas aprēķina;

c) cena nav iespējama saskaņā ar normatīvo aktu prasībām;

Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar PIL 53. pantu.

## Piedāvājuma pārbaude un vērtēšana

Komisija par Konkursa uzvarētāju atzīst to pretendentu, kura kvalifikācija un piedāvājums atbilst Konkursa nolikumā norādītajām prasībām un kura piedāvājums saskaņā ar PIL 51. panta ceturto daļu ir saimnieciski visizdevīgākais ar vienīgo vērtējuma kritēriju – viszemāko cenu. Par saimnieciski visizdevīgāko tiks atzīts piedāvājums ar viszemāko kopējo cenu.

* 1. **Pretendentu izslēgšanas noteikumi saskaņā ar PIL 42. panta pirmo daļu**

**4.5.1.** Pasūtītājs pārbauda, vai saskaņā ar PIL 42. panta pirmo daļu pretendents, kuram atbilstoši paziņojumā par līgumu un konkursa nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, nav izslēdzams no turpmākās dalības Konkursā. Pasūtītājs izslēdz pretendentu no turpmākās dalības Konkursā, kā arī neizskata pretendenta piedāvājumu, ja uz pretendentu ir attiecināms jebkurš no PIL 42. panta pirmajā daļā minētajiem gadījumiem.

**4.5.2.** Komisija veic Konkursa nolikuma 4.5.1.apakšpunktā minētās informācijas pārbaudi arī par visiem pretendenta, kuram būtu piešķiramas līguma slēgšanas tiesības, piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība), personām, uz kuru iespējām pretendents balstās, lai apliecinātu, ka tā kvalifikācija atbilst Konkursa nolikuma 3.3. apakšpunktā noteiktajām prasībām, *un apakšuzņēmējiem, kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības*.

**4.5.3.** Komisija, lai izvērtētu, vai uz pretendentu vai PIL 42. panta pirmās daļas 9., 10. un 11. punktā minētajām personām ir piemērojami Konkursa nolikuma 4.5.1. apakšpunkta nosacījumi, rīkosies saskaņā ar PIL 42. panta trešo, ceturto, piekto, sesto, septīto, devīto, desmito, vienpadsmito, divpadsmito un četrpadsmito daļu.

**4.5.4.** ja ārvalstī reģistrēts vai pastāvīgi dzīvojošs pretendents, kuram atbilstoši Konkursa nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar PIL 42. panta desmito daļu, Komisija izslēdz pretendentu no turpmākas dalības Konkursā un tā piedāvājumu neizskata.

|  |  |
| --- | --- |
| Atklāta konkursa „Disku masīva piegāde” komisijas priekšsēdētājs  | A. Rutkis |

*Rutkis 67094256*

1. Informāciju par to, kā ieinteresētais piegādātājs var reģistrēties: <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-2)
2. Informāciju par to, kā ieinteresētais piegādātājs var reģistrēties par Nolikuma saņēmēju: <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-3)